Il-Kummissjoni Ewropea - Stqarrija għall-istampa Il-migrazzjoni u l-fruntieri: il-Kummissjoni tagħti €305 miljun addizzjonali lill-Istati Membri li jinsabu taħt pressjoni Il-finanzjament se jappoġġja l-isforzi biex tiżdied il-kapaċità tal-akkoljenza, jiġu protetti l-vittmi tat- traffikar tal-bnedmin u tissaħħaħ is-sorveljanza tal-fruntieri u l-kapaċità tal-ġestjoni. Il-Kummissarju għall-Migrazzjoni, l-Affarijiet Interni, u ċ-Ċittadinanza, Dimitris Avramopoulos, qal: "Il-Kummissjoni hija impenjata li tkompli tappoġġja lill-Istati Membri li jinsabu taħt pressjoni migratorja. L-ammont addizzjonali ta' €305 miljun li ngħataw din il-ġimgħa lil diversi pajjiżi se jindirizzaw il-ħtiġijiet urġenti billi jiġi żgurat li l-wasliet il-ġodda jiġu akkomodati b'mod adegwat u jkollhom aċċess għal ikel u ilma, li s-sigurtà u s-sikurezza ta' dawk li huma l-aktar vulnerabbli jkunu garantiti, u li l-kontroll fuq il-fruntieri jissaħħu meta dan ikun meħtieġ." Il-finanzjament ta' emerġenza se jingħata taħt il-Fond għall-Ażil, il-Migrazzjoni u l-Integrazzjoni (AMIF) u l-Fond għas-Sigurtà Interna (ISF), u huwa parti mill-€10.8 biljun għall-ġestjoni tal- migrazzjoni u tal-fruntieri u għas-sigurtà interna diġà mobilizzati mill-Kummissjoni għall-perjodu mill-2014 sal-2020. Il-Greċja Il-Kummissjoni qed tagħmel €289 miljun disponibbli biex tappoġġja l-ġestjoni tal-migrazzjoni fil- Greċja. Il-finanzjament se iġi allokat għal: Akkomodazzjoni għall-kiri u indennizzi: L-Uffiċċju tal-Kummissarju Għoli tan-Nazzjoniiet Uniti għar-Rifuġjati (UNHCR) se jiġi allokat €190 miljun biex jiġi żgurat li l-programm immexxi mill-UNHCR għall-Appoġġ ta' Emerġenza għall-Integrazzjoni u l-Akkomodazzjoni (ESTIA) ikun jista' jitkompla. L-ESTIA jipprovdi akkomodazzjoni għall-kiri għal massimu ta' 25,000 persuna li tfittex ażil kif ukoll indennizzi ta' flus fix-xahar għal massimu ta' 70,000 persuna. Il-UNHCR se jirċievi wkoll €5 miljun oħra biex ikompli jżid il-kapaċità ta' akkoljenza fil-faċilitajiet ta' akkoljenza miftuħa l-ġodda fil-Greċja kontinentali, permezz tal-provvediment u d-distribuzzjoni ta' 400 kontenitur prefabbrikat. Kundizzjonijiet ta' akkoljenza: L-Organizzazzjoni Internazzjonali għall-Migrazzjoni (IOM) u l-Fond Internazzjonali ta' Emerġenza tan-Nazzjonijiet Uniti għat-Tfal (UNICEF) se jiġu allokati €61 miljun biex ikunu jistgħu jkomplu bil-programmi ta' appoġġ fuq il-post f'faċilitajiet ta' akkoljenza fil-Greċja kontinentali. Dan jinkludi l-aċċess għall-kura tas-saħħa u għall- edukazzjoni mhux formali, żoni siguri ddedikati għall-minorenni mhux akkumpanjati kif ukoll taħriġ għall-persunal operazzjonali. Tfittxija u salvataġġ: Il-Gwardja tal-Kosta Ellenika ngħatat €33 miljun biex tappoġġja l- kostijiet operazzjonali tal-attivitajiet tal-għarfien tas-sitwazzjoni marittima fl-Eġew u biex tiżgura żbark sigur u proċessar effiċjenti wara l-operazzjonijiet ta' tfittxija u salvataġġ. Friġellizzazzjoni: Sabiex tappoġġja l-isforzi ta' tħejjija, l-IOM se tirċievi €357,000 addizzjonali biex tipprovdi kutri, ġkieket tax-xitwa u kits ta' friġellizzazzjoni għall-faċilitajiet ta' akkoljenza fil-Gżejjer Griegi u fir-reġjun ta' Evros. Issa l-Kummissjoni poġġiet finanzjament ta' aktar minn €2 biljun għad-dispożizzjoni tal-Greċja għall-ġestjoni tal-migrazzjoni, u kważi €1.5 biljun minnhom huma appoġġ finanzjarju ta' emerġenza. (Ara l-iskeda informattiva għal aktar informazzjoni). Il-Kummissjoni qed tagħti €5.3 miljun f'finanzjament ta' emerġenza lill-awtoritajiet Taljani biex tgħinhom jipproteġu lill-vittmi ta' traffikar tal-bnedmin fil-kuntest tal-migrazzjoni. Permezz ta' proġett pilota fil-faċilitajiet ta' akkoljenza għal dawk li jfittxu ażil fir-reġjun tal-Piemonte, il- finanzjament se jintuża biex jgħin fl-identifikazzjoni tat-traffikar tal-bnedmin, u jħeġġiġhom jagħmlu użu tal-appoġġ disponibbli. Sa mill-bidu tal-kriżi migratorja, il-Kummissjoni poġġiet kważi €950 miljun għad-dispożizzjoni tal- Ċipru Il-Kroazja Italja biex tappoġġja l-ġestjoni tal-migrazzjoni u tal-fruntieri. Dan il-finanzjament jinkludi aktar minn €225 miljun f'appoġġ ta' emerġenza u €724 miljun diġà allokati għall-Italja taħt il-programmi nazzjonali tagħha tal-Fond għall-Ażil, il-Migrazzjoni u l-Integrazzjoni u l-Fond għas-Sigurtà Interna mill-2014 sal-2020 (ara l-iskeda informattiva għal aktar informazzjoni). Il-Kummissjoni qed tagħti €3.1 miljun lil Ċipru biex iżżid il-kapaċità ta' akkoljenza tagħha u tibdel iċ-ċentru ta' emerġenza temporanju "Pournaras" fl-ewwel ċentru ta' akkoljenza komplut. Il- finanzjament se jiżgura li ċ-ċentru jkun jista' jiffunzjona bħala punt uniku ta' servizz, li jopera 24 siegħa kuljum. Is-servizzi pprovduti jinkludu eżaminazzjoni medika, reġistrazzjoni, teħid ta' marki tas-swaba', skrinjar, għoti ta' informazzjoni, u l-possibbiltà li tiġi ppreżentata applikazzjoni ta' ażil. L-assistenza ta' emerġenza hija parti mill-isforzi tal-Kummissjoni biex issaħħaħ l-appoġġ għall- ġestjoni tal-migrazzjoni għal Ċipru wara li l-pajjiż ra żieda sinifikanti fl-għadd ta' wasliet matul l- 2018. Il-finanzjament il-ġdid jiżdied ma' kważi €40 miljun allokati għall-ġestjoni tal-migrazzjoni għall-perjodu mill-2014 sal-2020 u kważi €1 miljun għall-finanzjament ta' emerġenza għall- migrazzjoni li ngħataw fl-2014. Attwalment, l-Uffiċċju Ewropew ta' Appoġġ fil-qasam tal-Ażil qed jiskjera 29 ħaddiem tal-ġestjoni tal-każijiet biex jappoġġjaw lil Ċipru fl-ikklirjar tal-akkumulu ta' applikazzjonijiet għal ażil minħabba ż-żieda fil-wasliet f'dawn l-aħħar snin. Il-Kummissjoni qed tagħti €6.8 miljun lill-Kroazja biex tgħinha ssaħħaħ il-ġestjoni tal-fruntieri mal- fruntieri esterni tal-UE, b'rispett sħiħ għar-regoli tal-UE. Il-finanzjament se jgħin biex tissaħħaħ is- sorveljanza tal-fruntieri u l-kapaċità tal-infurzar tal-liġi billi jkopri l-kostijiet operazzjonali ta' 10 għases tal-pulizija mal-fruntiera permezz tal-għoti ta' indennizzi kuljum, kumpens tas-sahra u tagħmir. Se jitpoġġa fis-seħħ mekkaniżmu ta' monitoraġġ li jiżgura li l-miżuri kollha applikati mal- fruntieri esterni tal-UE jkunu proporzjonati u jkunu kompletament konformi mad-drittijiet fundamentali u mal-liġijiet tal-ażil tal-UE. L-għoti tal-lum iżid il-finanzjament ta' emerġenza ġenerali għall-ġestjoni tal-migrazzjoni u tal- fruntieri allokati għall-Kroazja mill-Kummissjoni għal kważi €23.2 miljun. Dan jiżdied ma' kważi €108 miljun allokati lill-Kroazja taħt il-programmi nazzjonali tal-Fond għall-Ażil, il-Migrazzjoni u l- Integrazzjoni u l-Fond għas-Sigurtà Interna mill-2014 sal-2020. L-appoġġ operazzjonali u finanzjarju tal-UE kien strumentali biex l-Istati Membri jiġu mgħejuna jindirizzaw l-isfida migratorja sa mill-2015. L-appoġġ tal-UE kien jinkludi appoġġ finanzjarju bla preċedent għas-sħab mill-baġit tal-UE – mhux awtoritajiet nazzjonali biss iżda anke organizzazzjonijiet internazzjonali u organizzazzjonjiet nongovernattivi. Mill-allokazzjonijiet oriġinali għall-perjodu mill-2014 sal-2020 ta' €6.9 biljun għall- Fond għall-Ażil, il-Migrazzjoni u l-Integrazzjoni (AMIF), u l-Fond għas-Sigurtà Interna (ISF – strumenti għall-Fruntieri u l-Pulizija), ġew mobilizzati €3.9 biljun addizzjonali biex jintlaħqu €10.8 miljun għall-migrazzjoni, il-ġestjoni tal-fruntieri u s-sigurtà interna. Barra minn hekk, billi l-ġestjoni tal-migrazzjoni u tal-fruntieri se tkompli tkun problematika fil-futur, il-Kummissjoni tgħallmet mill-esperjenzi tal-passat u pproponiet ukoll li ssaħħaħ b'mod sinifikanti l- finanzjament għall-ġestjoni tal-migrazzjoni u tal-fruntieri taħt il-baġit tal-UE li jmiss, mill-2021 sal- 2027. Għal aktar informazzjoni Komunikazzjoni – Il-Ġestjoni tal-Migrazzjoni fl-Aspetti Kollha Tagħha: Progress skont l-Aġenda Ewropea dwar il-Migrazzjoni Skeda Informattiva – Appoġġ Finanzjarju tal-UE lill-Greċja Skeda Informattiva – Appoġġ Finanzjarju tal-UE lill-Italja Vidjo – Proġett tal-ESTIA: Appoġġ ta' Emerġenza għall-Integrazzjoni u l-Akkomodazzjoni Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from Il-migrazzjoni_u_l-fruntieri__il-Kummissjoni_tag_ti__305_miljun_addizzjonali_lill-Istati_Membri_li_jinsabu_ta_t_pressjoni.pdf